Diari Oficial de la Generalitat Valenciana


Sumari del DOGV 545, del 12-03-1987 (1987/808353)

ORDRE de 2 de març de 1987, de la Conselleria d'Economia i Hisenda, per la qual es dicten normes sobre l'aplicació de la Reserva de Formació i Promoció Cooperativa, en les Cooperatives de Crèdit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/03/02/(2)/dof/vci/html**

### Dades del document

Número de DOGV
:   545

Data del DOGV
:   12-03-1987

Secció del DOGV
:   DISPOSICIONS GENERALS

Número del document
:   1987/808353


Data del document
:   02-03-1987

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 2 de març de 1987, de la Conselleria d'Economia i Hisenda, per la qual es dicten normes sobre l'aplicació de la Reserva de Formació i Promoció Cooperativa, en les Cooperatives de Crèdit de la Comunitat Valenciana.  
L'article seté del Decret 8/1986, de 10 de febrer, del Consell de la Generalitat Valenciana, preveu que l'aprovació de l'aplicació de la Reserva de Formació i Promoció Cooperativa en les Cooperatives de Crèdit correspon a la Conselleria de Treball i Seguretat Social, amb l'informe favorable previ de la Conselleria d'Economia i Hisenda.   
Per tal d'establir la documentació que s'ha d'adjuntar necessàriament a la sol·licitud de l'informe previ, així com per a aclarir alguns aspectes relatius a l'aplicació d'aquesta Reserva, aquesta Conselleria d'Economia i Hisenda, en virtut de la facultat conferida en la Disposició Final Segona del Decret 8/1986, de 10 de febrer, del Consell, ha ordenat el següent:   
Primer. Documentació a trametre.   
La sol·licitud d'informe previ sobre l'aplicació de la Reserva de Formació i Promoció Cooperativa haurà de trametre's a la Direcció General de Política Financera, acompanyada dels documents que s'esmenten tot seguit:   
a) El document comptable «Liquidació del pressupost d'ingressos i despeses de la Reserva de Formació i Promoció Cooperativa de l'exercici anterior i Pla d'Inversions d'aquesta Reserva per a l'exercici en curs», establert en l'article 57.3.e) de la Llei 11/1985, aprovat per l'Assemblea General Ordinària.   
b) Certificació de la part de l'acta on consten els acords de l'Assemblea General Ordinària relatius a l'aprovació del Pla d'Inversions i Despeses de la Reserva de Formació i Promoció Cooperativa per a l'exercici en curs i la liquidació del Pressupost de l'exercici anterior, així com de la distribució dels excedents nets d'exercici.   
c) Informe emès pels Experts Comptables Verificadors de Comptes Independents sobre la liquidació del pressupost de l'exercici anterior, on constarà necessàriament la seua opinió sobre la conformitat de les aplicacions realitzades als fins prevists en l'article 62.3 de la Llei 11/1985, així com respecte a les desviacions pressupostàries més significatives, cas que n'hi haguessen.   
d) Memòria explicativa de les activitats que es proposen de realitzar, així com dels fins que es volen d'aconseguir.   
e) Pressupost de la Reserva de Formació i Promoció Cooperativa per a l'exercici en curs, segons model que s'hi adjunta com a Annex I.   
f) Immobilitzat efecte a la Reserva de Formació i Promoció Cooperativa, cas que n'hi hagués, segons model que s'hi adjunta com a Annex II.   
Així mateix, l'esmentada Direcció General de Política Financera podrà requerir tots els antecedents i dades que considere oportú en cada cas.   
Tant la sol·licitud de l'informe previ com els documents i estats requerits hauran de ser signats pel President o Director General de l'Entitat.   
Segon. Termini de tramesa.   
Les Cooperatives de Crèdit hauran de trametre la documentació assenyalada en els números primer i sisé, si s'escau, d'aquesta Ordre, en el termini de quinze dies des de la data de celebració de l'Assemblea General Ordinària, en què s'aprove el Pla d'Inversions i Despeses de la Reserva de Formació i Promoció Cooperativa per a l'exercici en curs i la liquidació del Pressupost de l'exercici anterior.   
La tramesa fora de termini de la documentació sol·licitada es considerarà com a infracció sancionable.   
Tercer. Assignació Pressupostària.   
U. La dotació anual a la Reserva de Formació i Promoció Cooperativa es trobarà aplicant el percentatge fixat en els Estatuts Socials sobre l'excedent net cooperatiu, que serà com a mínim. d'un 10%.   
Dos Si la quantia resultant en aplicar el percentatge anterior és inferior a la contribució, en concepte de despesa, que serà com a mínim. de l'u per mil dels ingressos ordinaris cooperatius, es computarà aquesta darrera quantitat.   
Quart. Execució del Pressupost.   
U. L?aplicació del pressupost haurà d'ajustar-se a l'aprovat per la Conselleria de Treball i Seguretat Social, en tots els seus extrems. Les variacions o modificacions que, amb posterioritat a l'aprovació, es vulguen de dur a terme, hauran de comptar així mateix amb l'aprovació de l'Assemblea General i la Conselleria de Treball i Seguretat Social amb l?informe favorable previ de la Conselleria d'Economia i Hisenda.   
Dos. D'acord amb el que indica l'article 104.1.g) de la Llei 11/1985, de 25 d'octubre, la inversió dels recursos de la Reserva de Formació i Promoció Cooperativa en fins distints als permesos en aqueixa Llei serà considerada com a infracció molí greu.   
Cinqué. Autorització excepcional.   
Per a l'obtenció de l'autorització excepcional, a què fa referència l'article 62.5 de la Llei 11/1985, es requerirà l'informe favorable previ de la Conselleria d'Economia i Hisenda, juntament amb el dictamen del Consell Superior de Cooperativisme.   
Sisé. Fons d'Educació i Obres Socials.   
L'aplicació dels romanents del Fons d'Educació i Obres Socials existents en l'actualitat i constituïts d'acord amb la legislació anterior, podrà destinar-se a activitats i fins propis d'aquest Fons, així com al manteniment d'actius que s'hi destinen, mentre n'hi haja romanent i fins a la seua extinció. En aquest cas, haurà de presentar-se el pressupost aprovat per l'Assemblea General Ordinària detallant les activitats i finalitats a què s'aplique.   
Així mateix, cas que hi haja immobilitzat destinat al Fons d'Educació i Obres Socials, es trametrà, complimentat com cal, el model que s'hi adjunta com a Annex III.   
DISPOSICIO TRANSITORIA  
L'informe sobre la liquidació del pressupost d'ingressos i despeses, corresponent a l'exercici 1986, a què fa referència el número primer, apartat c), serà emès pels Interventors de Comptes.   
València, 2 de març de 1987.   
El Conseller d'Economia i Hisenda,  
ANTONI BIRLANGA I CASANOVA  
Veure annex


Còpia Permalink ELI